35. ΑΠΟΦΑΣΗ ΥΠΟΥΡΓΟΥ ΑΝΑΠΤΥΞΗΣ Αριθ.Κ1/931 της 25 Ιουλ./7 Αυγ. 2000 (ΦΕΚ Β΄974) Κατανομή του ποσού που αντιστοιχεί σε ποσοστό 8% επί των ετησίων εσόδων από τις συνδρομές των μελών των Επιμελητηρίων, πλην των μελών των Βιομηχανικών Τμημάτων. Κατανέμουμε το ποσόν που αντιστοιχεί σε ποσοστό 8% επί των ετησίων εσόδων από τις συνδρομές των μελών των επιμελητηρίων πλην των μελών των Βιομηχανικών Τμημάτων αυτών ως κατωτέρω: α. Το 60% αυτού στην ΓΣΕΒΕΕ και β. Το 40% αυτού στην ΕΣΕΕ. «2) Από το ποσόν το οποίο λαμβάνουν η Γ.Σ.Ε.Β.Ε.Ε. και η Ε.Σ.Ε.Ε., ποσοστό 10% αυτού, θα αποδίδεται από την κάθε μία, στους κατωτέρω με την εξής αναλογία: α. Πανελλήνιο Σύνδεσμο Εξαγωγέων         65% β. Σύνδεσμο Εξαγωγέων Βορείου     Ελλάδος         25% γ. Σύνδεσμο Εξαγωγέων Κρήτης                 10%» Η μέσα σε «» παρ.2 τροποποιήθηκε ως άνω από την παρ.1 της υπ’ αριθ.Κ1/1268/ 31 Ιουλ.21 Αυγ.2001 (ΦΕΚ Β΄1092) απόφ. Υφ. Ανάπτυξης. (3) Από το ποσόν το οποίο λαμβάνει ο Πανελλήνιος Σύνδεσμος Εξαγωγέων κατά τα ανωτέρω, ποσοστό 30% αποδίδεται στο Σύνδεσμο Εξαγωγέων Βορείου Ελλάδος.) Το μέσα σε () εδάφιο καταργήθηκε από την παρ.2 της υπ’ αριθ.Κ1/1268/ 31 Ιουλ.-21 Αυγ.2001 (ΦΕΚ Β΄1092) απόφ. Υφ. Ανάπτυξης. Μέρος του ποσού που αντιστοιχεί σε κάθε Τριτοβάθμια Ένωση θα διατίθενται από τις ίδιες, στις Δευτεροβάθμιες Ενώσεις-Ομοσπονδίες και Πρωτοβάθμια Σωματεία, ανάλογα με την αριθμητική δύναμη τους. Για τον προσδιορισμό της αριθμητικής δύναμης θα λαμβάνεται υπόψη ο αριθμός των μελών των Σωματείων που εψήφισαν κατά τις τελευταίες εκλογές, καθώς και ο αριθμός των αντιπροσώπων που εξελέγησαν κατά τις τελευταίες εκλογές, το άθροισμα των οποίων προσδιορίζει την δύναμη κάθε Ομοσπονδίας. Σελ. 50,330 Τεύχος 1433 Σελ. 58 Τα Επιμελητήρια υποχρεούνται μέχρι τέλους Φεβρουαρίου κάθε έτους να καταθέτουν σε ειδικό λογαριασμό στην Τράπεζα της Ελλάδος με την ονομασία «Οικονομική ενίσχυση ΓΣΕΒΕΕ» - «Οικονομική ενίσχυση ΕΣΕΕ», το ποσό των χρημάτων που αντιστοιχεί στο παραπάνω ποσοστό και που προέρχεται από τα έσοδα των συνδρομών των μελών τους πλην των μελών των βιομηχανικών τμημάτων αυτών του προηγούμενου έτους. Ειδικά για το τρέχον έτος τα Επιμελητήρια υποχρεούνται να καταθέσουν στο παραπάνω λογαριασμό μέχρι 15 Σεπτεμβρίου το ποσόν που θα αντιστοιχεί στα έσοδα από συνδρομές μελών τους, που εισπράχθηκαν μέχρι 30.7.2000. Ο πρόεδρος ή ο νόμιμος αναπληρωτής αυτού, της ΓΣΕΒΕΕ και ΕΣΕΕ, θα αναλαμβάνει το ποσόν που του αναλογεί από την Τράπεζα της Ελλάδος και θα μεριμνά για την περαιτέρω κατανομή του σύμφωνα με τα ανωτέρω οριζόμενα, υποχρεούται δε μετά το πέρας της κατανομής να ενημερώνει την αρμόδια Δ/νση Εμπορικών Οργανώσεων του Υπουργείου Ανάπτυξης, υποβάλλοντας και τα σχετικά παραστατικά της κατανομής. Εφόσον υπάρχουν αντιρρήσεις για τον τρόπο κατανομής μεταξύ των δευτεροβαθμίων και πρωτοβαθμίων οργανώσεων το Υπουργείο Ανάπτυξης θα παρεμβαίνει για την διευθέτηση των διαφορών που θα προκύπτουν. 14.Β.α.35 Επιμελητήρια-Γενικές Διατάξεις 